নিজের শহরে এটি শাপলার দ্বিতীয়বারের মত জাতীয় ব্যাডমিন্টন চ্যাম্পিয়নশিপে অংশগ্রহণ। পাবনায় ২০১১ সালে ত্রি-মুকুট অর্জন করে সুনাম অর্জন করেন। এবারের অর্জনে পাবনাকে যেমন স্মরণীয় করে রাখলেন, তেমনি পাবনাবাসীর কাছে বরণীয় হলেন। “নিজের এলাকায় চ্যাম্পিয়ন, তারপরে ত্রি-মুকুট। এটা নিশ্চয় বড় অর্জন। খুব ভালো লাগছে। আল্লাহকে অশেষ ধন্যবাদ এ অর্জনের জন্য।” ম্যাচ শেষে মুখে স্ফীত হাসি নিয়ে শাপলার অভিব্যক্তি। তার এ নৈপূণ্যকে ধরে রাখতে চান বলে জানান তিনি।